擬東武曲二首  其二
作者：宋祁
朝代：宋

paragraphs: 我家世世山西士，二十期門從天子。
始隨驃騎破祁連，晚逐樓船下䍧水。
漢北雰雰飛雪暗，海中跕跕翔鳶墜。
歸來武庫祭蚩尤，得從甘泉參豹尾。
何意一朝兵後期，簿責侵誣屬軍吏。
黄金納贖爲庶人，白首還家事田里。
結髮從軍七十戰，利鏃金痍猶可記。
龍鍾雖入玉關門，止呵還遇灞陵尉。
不及金張藉舊勳，七葉華貂長富貴。